Atlantic Sapphire

Atlantic Sapphire er et norsk børsnotert oppdrettsselskap som baserer produksjonen sin på landbasert lakseoppdrett. Atlantic Sapphire ble startet i 2010 av Johan Andreassen og Bjorn-Vegard Lovik.

Historie

Villa Organic og rensefisk 
På 1990-tallet ledet grunnleggerne av Atlantic Sapphire selskapet Villa Organic. Dette selskapet var en pionér på oppdrett og bruk av rensefisk. Deres tanke var at rensefisk var en naturlig måte å bekjempe lakselus på, i stedet for å måtte benytte seg av lusegift. Dette er en formodentlig mer miljøvennlig måte å drive fiskeoppdrett på, siden man ikke trenger gift og kjemikalier til å ta vare på oppdrettsfisken. Dermed ble Villa Organic Norges første organiske oppdrettsselskap. Det ble sett på som det mest bærekraftige oppdrettsselskapet i Norge. Likevel var ikke gründerne fornøyde, de så for seg et enda bedre alternativ. Andreassen og Lovik tok med seg erfaringene fra Villa Organic, sammen med visjonen om en mer bærekraftig oppdrettssektor, til å starte noe nytt.

Pilotprosjektet i Danmark 
Andreassen og Lovik inngikk et partnerskap med den danske teknologieksperten Thue Holm, som har stor kunnskap om gjenstrømmende havbruksannlegg. Sammen startet de et kommersielt pilotprosjekt med et landbasert oppdrettsanlegg i Hvide Sande i Danmark. Med dette anlegget har man full kontroll over fisken, siden den bare kan rømme fra åpne merder. Oppdrettsanlegget i Hvide Sande har vært i drift siden 2011, og har på 10 år fått fram 25 generasjoner atlantisk Laks.

Etablering i USA 
Det langsiktige målet for selskapet har vært å etablere driften sin i USA. Her er verdens største laksemarked, samtidig som hele 90% av omsatt laks i landet blir importert. Å frakte fisk med fly over atlanteren er både kostbart og forurensende. Grunnleggerne så at man kunne få et konkurransefortrinn ved lavere transportkostnader hvis man etablerte produksjonen her. Etter en gjennomgående leting etter det ideelle stedet å drive oppdrett, fant de den optimale tomten i Homestead, Florida. Her har de tilgang til både saltvann og ferskvann, som trengs for å kunne drive oppdrettsanlegget. 28. september 2020 slaktet Atlantic Sapphire sine første fisker ved Floridaanlegget.

Referanser

Eksterne lenker 
 

Fiskeoppdrett
Norske sjømatselskaper
Selskaper notert på Oslo Børs